Dynastia adoptovaných cisárov

Dynastia adoptovaných cisárov (iné názvy: dynastia adoptívnych cisárov, adoptovaní cisári, adoptívni cisári) bola:
a) v užšom zmysle: dynastia cisárov vládnucich v starovekom Ríme v rokoch 98 až 180
b) v širšom zmysle (potom [bez Lucia Vera] aj pod názvom päť dobrých cisárov či dobrí cisári): ako bod a) plus cisár Nerva (96 – 98)
c) v najširšom zmysle (potom aj pod označením antoninovská dynastia): ako bod b) plus cisár Commodus (180 – 192).

Označenie vzniklo zo spôsobu vzniku následníctva, kedy si vládnuci cisár vyberal svojho následníka, ktorého následne adoptoval. Prvý adoptovaný bol Traján (98 – 117), ktorého adoptoval Nerva. Počas tejto doby prežívalo impérium najväčší kultúrny aj mocenský rozmach.

Cisári patriaci do dynastie podľa najširšej definície:
 Nerva (Marcus Cocceius Nerva) (96 – 98)
 Traján (Marcus Ulpius Nerva Traianus) (98 – 117)
 Hadrián (Publius Aelius Traianus Hadrianus) (117 – 138)
 Antoninus Pius (Titus Aurelius Fulvus Boionius Arrius Antoninus) (138 – 161)
 Marcus Aurelius (Marcus Aurelius Antoninus) (161 – 180) [a spoluvládca Lucius Verus (161 – 169)]
 Commodus (Marcus Aurelius Commodus Antoninus) (177/180 – 192)

 Zdroj 

Five Good Emperors in: Encyclopaedia Britannica
Bartl, J. et al.: Dejepis pre 1. ročník gymnázií, 2002
Nováková, J.: Devět kapitol o tak zvaném stříbrném věku římské slovesnosti, 1953 str. 12 Dostupné online.

Kategória:Staroveký Rím
Kategória:Cisári starovekého Ríma